Azərbaycan Respublikasının Dövlət bayrağı haqqında əsasnamə


ƏSASNAMƏ 

l. Azərbaycan Respublikasının Dövlət bayrağı Azərbaycan dövlətinin suverenliyi rəmzidir.
 
2. Azərbaycan Respublikasının Dövlət bayrağı eni bərabər olan üç üfqi zolaqdan ibarət düzbucaqlı parça şəklindədir; üst zolaq mavi rəngdə, orta zolaq qırmızı  rəngdə, aşağı zolaq yaşıl rəngdədir. Bayrağın hər iki üzündə qırmızı zolağın ortasında ağ rəngli aypara və səkkizguşəli ulduz təsviri vardır. Bayrağın eninin uzununa nisbəti l:2-dir. 

Ayparanın və səkkizguşəli ulduzun təsvirləri tərəflərinin nisbəti 3:4 olan düzbucaqlının içərisində yerləşir; düzbucaqlının diaqonalı bayrağın eninin 1/2-nə bərabərdir. 

Ayparanın təsviri konsentrik (eyni mərkəzli) olmayan iki dairənin hissələri  şəklindədir; böyük dairənin diametri xarici düzbucaqlının eninə, kiçik dairənin diametri isə bayrağın eninin 1/4-ə bərabərdir. Kiçik dairənin mərkəzi bayrağın həndəsi mərkəzindən sol tərəfdə, bayrağın eninin 1/60 bərabər olan məsafədə yerləşir. Səkkizguşəli ulduzun təsviri ayparadan sağda yerləşir, ulduzun xarici dairəsinin diametri bayrağın eninin 1/6-ni, daxili dairəsinin diametri isə 1/12-ni təşkil edir. 93

3. Azərbaycan Respublikasının Dövlət bayrağı  aşağıdakı yerlərdə qaldırılır:
 
a)Azərbaycan Respublikası Ali Sovetinin,

Azərbaycan Respublikası Milli Məclisinin. 

Naxçıvan Muxtar Respublikası Ali Sovetinin, 

Naxçıvan Muxtar Respublikasının Ali Məclisinin. 

Dağlıq Qarabağ Muxtar Vilayəti Xalq Deputatları Sovetinin, 

Azərbaycan Respublikası rayon,  şəhər,  şəhərdə rayon, qəsəbə  və kənd xalq deputatları Sovetinin  İcra hakimiyyəti və  bələdiyyə
orqanlarının. 

sessiyalarının keçirildiyi binaların üzərində-bütün sessiya 
dövründə; 

b) Azərbaycan Respublikası Prezidentinin, Azərbaycan 

Respublikası Ali Sovetinin, 

Azərbaycan Respublikası Milli Məclisinin.
 
Azərbaycan Respublikası Nazirlər Sovetinin, 

Azərbaycan Respublikası Nazirlər Kabinetinin. 

Naxçıvan Muxtar Respublikası Ali Sovetinin və Nazirlər Sovetinin, 

Naxçıvan Muxtar Respublikası Ali Məclisinin və Nazirlər Kabinetinin. 

Dağlıq Qarabağ Muxtar Vilayəti Xalq Deputatları Sovetinin və Azərbaycan Respublikası yerli xalq deputatları Sovetləri icraiyyə komitələrinin 

İcra hakimiyyəti və bələdiyyə orqanlarının binaları üzərində-daim asılır; 

v) dövlət orqanlarının və ictimai orqanların, müəssisələrin, idarələrin və  təşkilatların binaları, habelə yaşayış evləri üzərində -
martın 8-də, martın 21-də, aprelin 28-də, mayın 1-də  və 2-də, mayın 9-da, mayın 28-də, noyabrın 7-də.
 
Qeyd edək ki, tarixi inkişafımızın sonrakı  mərhələsində oktyabrın 18-i, noyabrı 12-i, noyabrın 17-i və dekabrın 31-nin bayram 
elan edilməsi ilə əlaqədar olaraq həmin günlər də Dövlət bayrağının ucaldılması siyahısına daxil edilmiş və Azərbaycana aidiyyəti olmayan günlərdə-aprelin 28-i, mayın 1-i və 2-i, mayın 9-u, noyabrın 7-i Dövlət bayrağının ucaldılması günləri siyahısından çıxarılmışdır. 

Yuxarıda göstərilən binalar üzərində Azərbaycan Respublikasının Dövlət bayrağını başqa bayram və xatirə günlərində də qaldırmağa icazə verilir. 

q) rəsmi  şəxs sifəti iiə Azərbaycan Respublikası Prezidentinin, 

Azərbaycan Respublikası Milli Məclisinin, Azərbaycan Respublikası

Baş Nazirinin və ya digər rəsmi (vəkil edilmiş)  şəxslərin mindikləri 

hava gəmilərində (Dövlət bayrağının gəmidə  təsvirləri), dəniz gəmilərində, daxili su yonlarında üzən gəmilərdə  və başqa nəqliyyat vasitələrində-göstərilən şəxslərin razılığı ilə; 

d) Azərbaycan Respublikası Prezidentinin, Azərbaycan Respublikası Milli Məclisi sədrinin və Azərbaycan Respublikası Baş Nazirinin təqdimatı ilə Azərbaycan Respublikasının Dövlət bayrağı dövlət orqanlarının, ictimai və dini orqanların, müəssisələrin, idarələrin və  təşkilatların keçirdikləri mərasimlər zamanı, digər təntənəli və bayram tədbirlər: zamanı da qaldırıla bilər. 

4. Naxçıvan Muxtar Respublikasının Dövlət bayrağı Azərbaycan Respublikasının Dövlət bayrağı ilə bir vaxtda;
 
qaldırılarkən   Naxçıvan   Muxtar   Respublikasının   Dövlət bayrağının ölçüsü Azərbaycan Respublikasının Dövlət bayrağının ölçüsündən iri ola bilməz.
 
5. Azərbaycan Respublikasının Dövlət bayrağı  və onu təsviri ölçülərindən asılı olmayaraq bu  Əsasnaməyə əlavə edilən rəngli və sxematik təsvirlərə həmişə dəqiq uyğun gəməlidir. 

6. Azərbaycan Respublikasının gerbi və himni kimi, Azərbaycan dövlətinin suverenliyi rəmzi olan Azərbaycan Respublikasının Dövlət bayrağı da müqəddəs rəmzdir və onun hər cür təhqir edilməsi qanuna əsasən cəzalandırılır. 

7. Bu  Əsasnamənin tətbiqi qaydalarını Azərbaycan Respublikasının Nazirlər Kabineti qəbul edir.

1990-cı il noyabrın 29-da respublika Prezidenti tərəfindən “Azərbaycan SSR-in adının və Dövlət bayrağının dəyişdirilməsi haqqında” fərman verilmişdir. 1991-ci il fevralın 5-də Azərbaycan Respublikası Ali Sovetinin növbəti çağırışının ilk sessiyasında təsdiq olunmuş Fərmana müvafiq olaraq “Azərbaycan Respublikasının Dövlət bayrağı haqqında əsasnamə”də tərtib və təsdiq olundu.

Həmçinin bax 
Azərbaycan Respublikasının Dövlət gerbi haqqında əsasnamə
Azərbaycan Respublikasının Dövlət himni haqqında əsasnamə

Əsasnamələr